મોડેલિંગમાં સફળ કારકિર્દી બાદ પદુકોણેએ અભિનય ક્ષેત્રે શરૂઆત કરી. તેણીએ હિમેશ રેશમિયાના સ્વતંત્ર પોપ આલ્બમ 'આપ કા સુરુર'ના ગીત "નામ હૈ તેરાના" મ્યુઝિક વિડીયોમાં પ્રથમ વાર અભિનય કરીને કારકિર્દીની શરૂઆત કરી. ૨૦૦૬માં તેણે કન્નડ ચલચિત્ર 'ઐશ્વર્યા'થી મોટા પડદે કારકિર્દી શરૂ કરી, જેમાં તેની સાથે અભિનેતા તરીકે ઉપેન્દ્ર હતા. ત્યાર બાદ ૨૦૦૭માં ફરાહ ખાનનાં આંતરરાષ્ટ્રીય ખ્યાતિ મેળવનાર ચલચિત્ર ઓમ શાંતિ ઓમ દ્વારા તેણીએ બોલિવૂડમાં સફળ શરૂઆત કરી, જેમાં તેની સામે શાહરૂખ ખાન હતા. ફિલ્મમાં તેને ૧૯૭૦ના દસકાની લોકપ્રિય અભિનેત્રી શાંતિપ્રિયા તરીકે અને બાદમાં શાંતિપ્રિયા જેવી જ દેખાતી યુવતી સંધ્યા તરીકે રજૂ કરવામાં આવી છે. તેના અભિનયની પુષ્કળ પ્રશંસા થઈ અને અભિનેત્રી તરીકે તેને ફિલ્મફેર શ્રેષ્ઠ મહિલા નવોદિત પુરસ્કાર મળ્યો અને ફિલ્મફેર શ્રેષ્ઠ અભિનેત્રી તરીકે નામાંકન મેળવ્યું. ઇન્ડિયાએફએમના તરણ આદર્શે નોંધ્યું હતું કે, "ટોચના સિતારા બનવા માટે દીપિકા પાસે બધું જ છે- વ્યક્તિત્વ, દેખાવ અને હા, આવડતની રીતે પણ તેણી ચડિયાતી છે. શાહરૂખ ખાનની સામે તેમના જેટલો જ સક્ષમ અભિનય આપવો તે કોઈ નાની સિદ્ધિ નથી. તાજી હવાની લહેર બનીને તે આવી છે!". તે પછી દીપિકા સિદ્ધાર્થ આનંદની બચના એ હસીનો (૨૦૦૮)માં રણવિર કપૂરની સામે જોવા મળી અને ત્યાર બાદ વોર્નર બ્રધર્સના સહયોગથી બનેલી બોલિવૂડ ફિલ્મ ચાંદની ચોક ટુ ચાઈનામાં હતી, જે જાન્યુઆરી ૧૬, ૨૦૦૯ના રોજ પ્રદર્શિત થઈ.

કારકિર્દી
ફિલ્મફેર પુરસ્કારો
સ્ટાર સ્ક્રીન પુરસ્કાર
અભિનય